เงินบาทอ่อนค่าเล็กน้อย ติดตามปัจจัยกรีซต่อเนื่อง กรอบพรุ่งนี้ 33.90-34.10
เงินบาทปิดตลาดเย็นนี้ (13 ก.ค.) ที่ระดับ 33.99/34.02 บาท/ดอลลาร์ อ่อนค่าเล็กน้อยจากช่วงเช้าที่เปิดตลาดที่ระดับ 33.97/99 บาท/ดอลลาร์
13 ก.ค. 2558

นักบริหารเงิน เปิดเผยว่า เงินบาทปิดตลาดเย็นนี้ (13 ก.ค.) ที่ระดับ 33.99/34.02 บาท/ดอลลาร์ อ่อนค่าเล็กน้อยจากช่วงเช้าที่เปิดตลาดที่ระดับ 33.97/99 บาท/ดอลลาร์
เงินบาทในช่วงเย็นอ่อนค่าลงเล็กน้อยจากตอนเปิดตลาดในช่วงเช้า จากความผันผวนของค่าเงินยูโรที่ได้รับผลจากกรณีการเจรจาเรื่องการชำระหนี้ระหว่างกรีซกับกลุ่มประเทศเจ้าหนี้ และล่าสุดการเจรจราสามารถบรรลุข้อตกลงได้สำเร็จ แต่ปัจจัยเรื่องกรีซยังคงต้องจับตาต่อเนื่องตลอดทั้งสัปดาห์ ขณะที่คาดว่าพรุ่งนี้เงินบาทจะเคลื่อนไหวอยู่ในกรอบ 33.90-34.10 บาท/ดอลลาร์
 
ที่มา: สำนักข่าวอินโฟเควสท์